Nafarroako Parlamentuko Mahaiak, 2021eko irailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, Noain 1521. Azken bataila - La última batalla liburuaren ediziorako emandako dirulaguntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Iñaki Iriarte López jaunak, Legebiltzarreko Erregelamenduan ezarritakoaren babesean, honako galdera hauek aurkezten dizkio Kultura eta Kiroleko kontseilariari, idatziz erantzun ditzan:

– Kultura eta Kirol Departamentuak zenbateko dirulaguntza eman du Noain 1521. Azken bataila - La última batalla liburuaren ediziorako?

– Zer irizpide erabili da dirulaguntza hori emateko?

– Testuaren kalitatea ebaluatu al zen?

– Nork egin zuen ebaluazio hori?

– Testuaren kalitateari buruzko txostenik egin al zen? (Egin baldin bazen, erantzunarekin batera jaso nahiko nuke).

Iruñean, 2021eko irailaren 20an

Foru parlamentaria: Iñaki Iriarte López